techiaith/cofnodycynulliad_en-cy huggingface dataset:
English: Thank you. Local health boards are responsible for delivering sufficient hospital bed capacity to meet the needs of their local populations throughout the year. As the health Minister, I announced £30 million of additional investment to deal with winter pressures at the start of October. This is earlier than ever before to help prevent unnecessary admissions of people into hospital and to enhance capacity and resilience right across our system.
Welsh: Diolch. Byrddau iechyd lleol sy'n gyfrifol am ddarparu digon o welyau mewn ysbytai i ddiwallu anghenion eu poblogaethau lleol drwy gydol y flwyddyn. Fel y Gweinidog iechyd, cyhoeddais £30 miliwn o fuddsoddiadau ychwanegol i ymdrin â phwysau'r gaeaf ddechrau mis Hydref. Mae hyn yn gynharach nag erioed o'r blaen er mwyn helpu i atal pobl rhag cael eu derbyn i'r ysbyty yn ddiangen ac i wella capasiti a chydnerthedd ar draws ein system.
English: Yes. The adverse childhood experiences support hub continues to provide expert advice and support to public services such as education, health and housing, to help them to operate in a trauma-informed way.
Welsh: Gwnaf. Mae'r ganolfan cymorth profiadau niweidiol yn ystod plentyndod yn parhau i roi cyngor a chymorth arbenigol i wasanaethau cyhoeddus fel addysg, iechyd a thai, i'w helpu i weithredu mewn ffordd a hysbysir gan drawma.
English: Thank you, Minister. I was very pleased to visit the ACE support hub last week and to meet with the small team there who are doing such important and transformative work in ensuring that there is that good awareness of trauma-informed working in Wales. However, I'm very conscious that the funding for the hub is coming to an end in the near future. So, what assurances can you give that not only will that important work be able to continue, but that the Welsh Government will look at ensuring that that work is fully embedded across Welsh Government? Most importantly of all, what can we do to ensure that we actually reduce the numbers of adverse childhood experiences in Wales in the first place so that that work is less necessary?
Welsh: Diolch yn fawr, Gweinidog. Roeddwn i'n falch iawn o gael ymweld â'r ganolfan cymorth ACE sef Profiadau Niweidiol mewn Plentyndod yr wythnos diwethaf a chyfarfod â'r tîm bychan yn y fan honno sy'n gwneud gwaith mor bwysig a thrawsnewidiol i sicrhau bod ymwybyddiaeth dda o ymarfer sy'n rhoi ystyriaeth i drawma yng Nghymru. Serch hynny, rwy'n ymwybodol iawn bod y cyllid ar gyfer y ganolfan yn dod i ben yn y dyfodol agos. Felly, pa sicrwydd a wnewch chi ei roi nid yn unig y bydd y gwaith pwysig hwn yn gallu parhau, ond y bydd Llywodraeth Cymru yn rhoi ystyriaeth i sicrhau bod y gwaith hwnnw'n cael ei ymwreiddio'n llwyr ar draws holl Lywodraeth Cymru? Yn bwysicaf oll, beth allwn ni ei wneud i sicrhau ein bod ni yn lleihau mewn gwirionedd nifer y profiadau niweidiol yn ystod plentyndod yng Nghymru fel nad oes cymaint o angen am y gwaith hwnnw?
English: That, indeed, is part of the point and purpose of setting up the hub in the first place - to try to make sure that we do embed that learning to help in trying to ensure that we have fewer ACEs taking place, but we're actually intervening at an earlier point to help support children and their families. I can say, in terms of the budget, it is an active consideration for Ministers and as soon as we're in a position to have our budget published, I expect we'll have some positive news for the ACE hub and its continued work right across public services.
Welsh: Mae hynny, mewn gwirionedd, yn rhan o bwynt a diben sefydlu'r ganolfan yn y lle cyntaf - i geisio sicrhau ein bod ni'n ymwreiddio'r hyn a ddysgwyd ar gyfer helpu i geisio sicrhau bod llai o Brofiadau Niweidiol mewn Plentyndod yn digwydd, ond rydym ni'n ymyrryd yn gynharach na hynny mewn gwirionedd i helpu i gefnogi'r plant a'u teuluoedd. Fe allaf i ddweud, o ran y gyllideb, ei bod hi'n ystyriaeth wirioneddol gan Weinidogion ar hyn o bryd a chyn gynted ag y byddwn ni mewn sefyllfa i gyhoeddi ein cyllideb, rwy'n disgwyl y bydd gennym ni newyddion cadarnhaol i'r ganolfan ACE a'i gwaith parhaus ar draws y gwasanaethau cyhoeddus.
English: The next item is questions to the Counsel General, and the first question is from Janet Finch-Saunders.
Welsh: Yr eitem nesaf, felly, yw'r cwestiynau i'r Cwnsler Cyffredinol, ac mae'r cwestiwn cyntaf gan Janet Finch-Saunders.
English: The Welsh Government enters into a wide range of agreements with public and private entities. The Welsh Ministers have a range of statutory and common-law powers to enter into such agreements.
Welsh: Mae Llywodraeth Cymru yn ymrwymo i ystod eang o gytundebau gydag endidau cyhoeddus a phreifat. Mae gan Weinidogion Cymru amrywiaeth o bwerau statudol ac yn ôl cyfraith gyffredin i ymrwymo i gytundebau o'r fath.
English: Sorry, I mean, it's such a strong feeling -
Welsh: Mae'n ddrwg gennyf i, wyddoch chi, mae'n ymdeimlad mor gryf -
English: No, no, I think you've made your point.
Welsh: Na, na, rwy'n credu eich bod chi wedi gwneud eich pwynt.
English: I thank the Member for that question. I hope she will understand that, due to the very open nature of the original question, I'm not in a position to respond in detail to the point that she has just made on a particular contract, which I'm sure she'll understand why that will be. But I'm happy, in relation to the service level agreement that she refers to, to look into the matter and make sure that I follow up with the Member with whatever information I'm able to provide.
Welsh: Rwy'n diolch i'r Aelod am y cwestiwn yna. Rwy'n gobeithio y bydd hi'n deall, oherwydd natur agored iawn y cwestiwn gwreiddiol, nad wyf i mewn sefyllfa i ymateb yn fanwl i'r pwynt y mae hi newydd ei wneud ar gontract penodol, ac rwy'n siŵr y bydd hi'n deall pam mae hynny. Ond rwyf i'n hapus, o ran y cytundeb lefel gwasanaeth y mae hi'n cyfeirio ato, i edrych i mewn i'r mater a gwneud yn siŵr fy mod i'n rhoi gwybod i'r aelod pan fyddaf i wedi cael unrhyw wybodaeth y gallaf i ei roi iddi hi.
English: Safely reducing the number of children taken into care is a priority for this Government. No discussions have been held about developing legislation to do so. The Social Services and Well-being (Wales) Act 2014 already provides a comprehensive legislative framework for local authorities so they can provide appropriate support to families experiencing difficulties, thereby helping children and families stay together.
Welsh: Mae lleihau'n ddiogel nifer y plant sy'n cael eu derbyn i ofal yn flaenoriaeth i'r Llywodraeth hon. Ni chynhaliwyd unrhyw drafodaethau ynghylch datblygu deddfwriaeth i wneud hynny. Mae'r Ddeddf Gwasanaethau Cymdeithasol a Llesiant (Cymru) 2014 eisoes yn darparu fframwaith deddfwriaethol cynhwysfawr ar gyfer awdurdodau lleol fel y gallan nhw ddarparu cymorth addas i deuluoedd sy'n wynebu anawsterau, a thrwy hynny helpu plant a theuluoedd i aros gyda'i gilydd.
English: Thank you, Minister. With the number of looked-after children in having reached the highest number since records began in 2003, I am not surprised that the commission on justice has raised alarm. I appreciate that there are plans to see an average reduction of 4 per cent in each of the next three years, but there is a need to consider an additional approach. Now, for example, in England, family drug and alcohol courts help to solve problems in families at risk of losing children to care. More so, the evidence from the London FDAC evaluation is that, over five years, for each £1 spent, £2.30 is saved. Bearing in mind the positive impact that FDACs can have on families and the public purse, will you advise how the Welsh Government is going to act on the recommendation that FDACs should be established here?
Welsh: Diolch i chi, Gweinidog. Gyda niferoedd y plant sy'n derbyn gofal wedi cyrraedd y nifer uchaf ers dechrau cadw'r cofnodion yn 2003, nid wyf i'n synnu bod y Comisiwn ar Gyfiawnder wedi rhoi rhybudd. Rwy'n sylweddoli bod yna gynlluniau i weld gostyngiad o 4 y cant ar gyfartaledd ym mhob un o'r tair blynedd nesaf, ond mae angen ystyried dull ychwanegol. Nawr, er enghraifft, yn Lloegr, mae llysoedd teulu cyffuriau ac alcohol (FDAC) yn helpu i ddatrys problemau i deuluoedd sydd mewn perygl o golli plant i ofal. Yn fwy felly, y dystiolaeth, yn sgil gwerthusiad FDAC Llundain, yw bod arbediad o £2.30, dros bum mlynedd, am bob £1 sy'n cael ei gwario. O gofio'r effaith gadarnhaol y gall FDAC ei chael ar deuluoedd ac ar bwrs y wlad, a wnewch chi roi gwybod inni sut y bydd Llywodraeth Cymru yn gweithredu ar yr argymhelliad y dylid sefydlu llysoedd teulu cyffuriau ac alcohol FDAC yma?
English: I thank the Member for that further question. As I indicated in my original answer, it is a priority to safely reduce the number of children taken into care, and she will be aware of the investment that the Government has made from the integrated care fund in order to seek to improve the position overall. She refers specifically in relation to the work of the commission for justice, and I, as she has, have read the recommendations that the commission has made. There have been ongoing discussions with the family liaison judge for Wales, with the Children and Family Court Advisory and Support Service Cymru, and through the family justice network and local family justice boards, there will be further work undertaken to strengthen the relationship with the judiciary in this area. But the broader point that she makes in relation to the recommendations of the commission - she will have heard the First Minister's statement in the Chamber on the recommendations overall recently, and there will be a debate and other steps taken in the new year that will give an opportunity for those recommendations to be considered further on the floor of this Assembly. But the recommendations made are a very considered, very compellingly argued set of recommendations for giving people in Wales the justice system that they deserve, and, in particular, tackling this very important issue of the role and presence of looked-after children in the criminal justice system.
Welsh: Rwy'n diolch i'r Aelod am y cwestiwn ychwanegol. Fel y dywedais yn fy ateb gwreiddiol, mae lleihau'n ddiogel niferoedd y plant sy'n cael eu derbyn i ofal yn flaenoriaeth, ac fe fydd hi'n ymwybodol o'r buddsoddiad a wnaeth y Llywodraeth o'r gronfa gofal integredig i geisio gwella'r sefyllfa'n gyffredinol. Mae hi'n cyfeirio'n benodol at waith y comisiwn cyfiawnder, ac rwyf innau, fel hithau, wedi darllen yr argymhellion a wnaeth y comisiwn. Mae trafodaethau yn parhau gyda'r barnwr cyswllt teulu dros Gymru, gyda'r Gwasanaeth Cynghori a Chynorthwyo Llys i Blant a Theuluoedd Cymru, a thrwy'r rhwydwaith cyfiawnder teuluol a byrddau cyfiawnder teuluol lleol. Bydd gwaith pellach yn cael ei wneud i gryfhau'r berthynas â'r farnwriaeth yn y maes hwn. Ond y pwynt ehangach y mae hi'n ei wneud o ran argymhellion y Comisiwn - fe fydd hi wedi clywed datganiad y Prif Weinidog yn y Siambr ar yr argymhellion yn gyffredinol yn ddiweddar, ac fe fydd yna ddadl a chamau eraill yn cael eu cymryd yn y flwyddyn newydd a fydd yn rhoi cyfle i'r argymhellion hynny gael eu hystyried ymhellach ar lawr y Cynulliad hwn. Ond mae'r argymhellion a wneir yn gyfres o argymhellion ystyrlon a phendant iawn ar gyfer cael y system gyfiawnder y mae pobl Cymru'n ei haeddu, ac, yn benodol, i fynd i'r afael â'r mater pwysig iawn hwn o swyddogaeth a phresenoldeb plant sy'n derbyn gofal yn y system cyfiawnder troseddol.
English: I'm grateful to the Counsel General for his response to Janet Finch-Saunders's question. I wonder if he agrees with me that, while the overall reduction target of 4 per cent is to be welcomed and that none of us wish to see children unnecessarily taken into care, no such overall targets should influence decisions regarding individual children. It has been put to me by some front-line social workers that they may be put under pressure not to take care proceedings in some circumstances where, perhaps, they should do so. So, will he agree with me that those overall targets should not deter local authorities from taking the appropriate legal proceedings to protect an individual child, even if that does affect their ability to deliver on what, in my opinion, is a slightly artificial target that the Government has set?
Welsh: Rwy'n ddiolchgar i'r Cwnsler Cyffredinol am ei ymateb i gwestiwn Janet Finch-Saunders. Tybed a yw ef yn cytuno â mi, er bod y targed o 4 y cant ar gyfer lleihad cyffredinol i'w groesawu ac nad oes unrhyw un ohonom yn dymuno gweld plant yn cael eu derbyn i ofal yn ddianghenraid, ni ddylai nodau cyffredinol fel hyn ddylanwadu ar benderfyniadau sy'n ymwneud â phlant unigol. Mae rhai gweithwyr cymdeithasol rheng flaen wedi dweud wrthyf y gallen nhw fod dan bwysau i beidio â dwyn achosion gofal gerbron mewn rhai amgylchiadau pan ddylen nhw, efallai, fod yn gwneud hynny. Felly, a wnaiff ef gytuno â mi na ddylai'r nodau cyffredinol hynny rwystro awdurdodau lleol rhag cymryd y camau cyfreithiol priodol i amddiffyn plentyn unigol, hyd yn oed os yw hynny'n effeithio ar eu gallu nhw i gyrraedd y targed a osodwyd gan y Llywodraeth, sydd braidd yn artiffisial yn fy marn i?
English: Well, I don't wish to stray into the policy responsibilities of the Deputy Minister in relation to this, but she will note, I think, that the work under way is work that works collaboratively with local authorities in relation to this area. We've been absolutely clear as a Government that we take a safety first approach in relation to these judgments, consistent with that overall ambition, and that nothing, of course, overrides the need to protect children from abuse or neglect. I'm pleased to say that the Children's Commissioner for Wales has recognised that safety first approach to this work, and I believe is supportive of the manner in which we are trying to achieve that ambition.
Welsh: Wel, nid wyf yn awyddus i grwydro i gyfrifoldebau'r Dirprwy Weinidog o ran polisi yn hyn o beth, ond fe fydd hi'n nodi, rwy'n credu, bod y gwaith sydd ar y gweill yn waith sy'n gweithio ar y cyd gydag awdurdodau lleol yn y maes hwn. Rydym wedi bod yn gwbl glir fel Llywodraeth ein bod ni'n gweithredu'r dull o roi diogelwch yn gyntaf mewn cysylltiad â'r penderfyniadau hyn, yn gyson â'r uchelgais cyffredinol hwn, ac nid oes dim yn bwysicach, wrth gwrs, na'r angen i amddiffyn plant rhag cael eu cam-drin neu eu hesgeuluso. Rwy'n falch o ddweud bod Comisiynydd Plant Cymru wedi cydnabod y dull hwnnw o roi diogelwch yn gyntaf yn ystod y gwaith hwn, a chredaf ei bod hi'n cefnogi'r modd yr ydym yn ceisio cyflawni'r uchelgais hwnnw.
English: Of course, we all agree that we want to see a safe reduction in the numbers of children entering the care system, but there are significant differences in approach as to how we deal with that, and I'm sure you're aware that the Children, Young People and Education Committee has expressed significant concerns about the presence of a numerical target. And, actually, the children's commissioner told our committee two weeks ago that she did not support a numerical target, although she did support efforts to safely reduce the numbers of children in care. You will be aware that, as well as the qualified support that the commission gave to steps to reduce the numbers of children in care, it also said specifically there should be vigorous support for a programme of research to underpin reform of Welsh family justice and associated preventative services. The overarching aim should be the reduction in the numbers of children taken into care and the provision of far better evidence of the impact of intervention on family life. A carefully thought through, long-term policy for reducing the numbers of children taken into care should be developed after the conclusions of the research are undertaken, and then implemented. What assurances can you give that the Government will be taking that very considered approach to what could be a very sensitive and high-risk policy?
Welsh: Wrth gwrs, rydym i gyd yn cytuno ein bod yn awyddus i weld gostyngiad diogel yn niferoedd y plant sy'n cael eu derbyn i'r system ofal. Ond mae gwahaniaethau sylweddol yn y ffordd yr ydym ni'n ymdrin â hynny, ac rwy'n siŵr eich bod chi'n ymwybodol bod y Pwyllgor Plant, Pobl Ifanc ac Addysg wedi mynegi pryderon sylweddol ynghylch presenoldeb targed o ran niferoedd. Ac, mewn gwirionedd, dywedodd y Comisiynydd Plant wrth ein pwyllgor ni bythefnos yn ôl nad oedd hi'n cefnogi targed o ran niferoedd, er ei bod hi'n cefnogi'r ymdrechion i leihau'n ddiogel niferoedd y plant mewn gofal. Fe fyddwch chi'n ymwybodol, yn ogystal â'r gefnogaeth amodol a roddodd y comisiwn i'r camau i leihau nifer y plant mewn gofal, ei fod wedi dweud yn benodol hefyd y dylid cael cefnogaeth gref i raglen ymchwil a fyddai'n sail i ddiwygio cyfiawnder teuluol a gwasanaethau ataliol cysylltiedig. Dylai fod yn nod cyffredinol i leihau nifer y plant sy'n cael eu derbyn i ofal a darparu tystiolaeth lawer gwell o effaith yr ymyrraeth ar fywyd teuluol. Fe ddylid datblygu polisi hirdymor sy'n rhoi ystyriaeth ofalus i leihau nifer y plant sy'n cael eu cymryd i ofal, a hynny'n dilyn casgliadau'r ymchwil, a'u rhoi nhw ar waith wedyn. Pa sicrwydd a roddwch chi y bydd y Llywodraeth yn cymryd yr agwedd ystyriol honno tuag at bolisi a allai fod yn sensitif ac yn uchel iawn o ran risg?
English: I'm anxious not to trespass into the policy responsibilities of my colleague in Government, but I know that the Children, Young People and Education Committee has obviously looked very carefully at the issues, which the Member, as Chair of the committee, is setting out in the Chamber today. And I'll make sure that my Government colleague, the Deputy Minister, has heard the points that the Member has made today in the discussion.
Welsh: Rwy'n awyddus i beidio â thresmasu ar faes cyfrifoldebau polisi fy nghydweithiwr yn y Llywodraeth, ond fe wn i fod y Pwyllgor Plant, Pobl Ifanc ac Addysg wedi edrych yn ofalus iawn, mae'n amlwg, ar y materion y mae'r Aelod, fel Cadeirydd y Pwyllgor, yn eu nodi yn y Siambr heddiw. Ac fe fyddaf i'n sicrhau bod fy nghydweithiwr yn y Llywodraeth, y Dirprwy Weinidog, wedi clywed y pwyntiau a wnaeth yr Aelod yn y drafodaeth heddiw.
English: We take every opportunity to raise concerns about access to justice in Wales with UK Government departments. The Commission on Justice in Wales similarly identified the extent to which people, for example, in rural areas, especially those whose first language is Welsh, for example, cannot access justice.
Welsh: Rydym ni'n manteisio ar bob cyfle i godi pryderon am fynediad at gyfiawnder yng Nghymru gydag adrannau yn Llywodraeth y DU. Yn yr un modd, nododd y Comisiwn ar Gyfiawnder yng Nghymru y graddau y mae pobl, er enghraifft, mewn ardaloedd gwledig, yn enwedig y rhai y mae'r Gymraeg yn iaith gyntaf iddyn nhw, er enghraifft, yn methu â chael mynediad at gyfiawnder.
English: I'm grateful to the Counsel General for his response. May I ask him this afternoon, in further discussions that he may have, to prioritise access to justice for women and children in the family court system? I have had a number of constituency cases brought to me where people are very gravely concerned that children's voices, particularly the voices of children who have been in homes where domestic abuse has occurred, are not effectively heard in that system. And the current requirements around the thresholds of abuse to which a woman has to prove she's suffered - or, indeed, a man - before they can get access to legal aid is a real matter of concern in terms of ensuring that all parties are adequately heard. So, may I ask him, in further discussions that he has, to ensure that those issues about access to justice for women in family courts, and particularly access to justice for children, are kept very high on the agenda?
Welsh: Rwy'n ddiolchgar i'r Cwnsler Cyffredinol am ei ymateb ef. A gaf i ofyn iddo y prynhawn yma, mewn trafodaethau pellach a all fod ganddo, i roi blaenoriaeth i fynediad at gyfiawnder ar gyfer menywod a phlant yn y system llysoedd teulu? Mae nifer o achosion a gyflwynwyd i mi yn fy etholaeth lle mae pobl yn pryderu'n fawr iawn nad yw lleisiau plant, yn enwedig lleisiau plant sydd wedi byw mewn cartref lle mae cam-drin wedi digwydd, yn cael gwrandawiad effeithiol yn y system honno. Ac mae'r gofynion presennol sy'n ymwneud â'r trothwyon o ran camdriniaeth y mae menyw yn gorfod profi ei bod wedi ei dioddef - neu ddyn, yn wir - cyn y gall gael mynediad at gymorth cyfreithiol yn destun pryder gwirioneddol o ran sicrhau bod pob parti yn yr achos yn cael gwrandawiad digonol. Felly, a gaf i ofyn iddo, mewn trafodaethau pellach a all fod ganddo, i sicrhau bod y materion hynny ynglŷn â mynediad at gyfiawnder ar gyfer menywod mewn llysoedd teulu, ac yn enwedig mynediad at gyfiawnder ar gyfer plant, yn cael eu cadw'n uchel iawn ar yr agenda?
English: I'll certainly give the Member that assurance. Access to the justice system, and the family courts in particular, has been an issue that we have raised consistently with UK Government Ministers. And the point that she makes about the challenges that face anybody seeking legal aid in that part of the courts system in particular is, if I may say, well made. Part of the analysis that we've been undertaking in relation to the impact of the Legal Aid, Sentencing and Punishment of Offenders Act 2012, in particular, has encompassed the sorts of issues that she is raising today, and we will continue to make those representations on behalf of users of the courts system here in Wales.
Welsh: Yn sicr, fe roddaf i'r sicrwydd hwnnw i'r Aelod. Bu mynediad at y system gyfiawnder, a'r llysoedd teulu yn benodol, yn fater y gwnaethom ni ei godi'n gyson gyda Gweinidogion yn Llywodraeth y DU. Ac mae'r pwynt y mae hi'n ei wneud am yr heriau sy'n wynebu unrhyw un sy'n ceisio cymorth cyfreithiol yn y rhan honno o system y llysoedd yn benodol, os caf i ddweud, yn un grymus. Mae rhan o'r dadansoddiad yr ydym wedi ymgymryd ag ef o ran effaith Deddf Cymorth Cyfreithiol, Dedfrydu a Chosbi Troseddwyr 2012, yn benodol, wedi cwmpasu'r materion hynny y mae hi'n eu codi heddiw, ac fe fyddwn ni'n parhau i wneud y sylwadau hynny ar ran defnyddwyr y system llysoedd yma yng Nghymru.
English: The Welsh Government have expressed concerns to the UK Government on a number of occasions about women who have had their state pension age raised without effective or sufficient notification. As the Member will know, the High Court recently dismissed a judicial review of a case brought by two women. I am aware of that judgment and await any appeal.
Welsh: Mae Llywodraeth Cymru wedi mynegi pryderon i Lywodraeth y DU sawl tro am fenywod sydd wedi gweld eu hoedran ar gyfer derbyn pensiwn gwladol yn cael ei godi heb hysbysiad effeithiol na digonol. Fel y gŵyr yr Aelod, yn ddiweddar gwrthododd yr Uchel Lys adolygiad barnwrol o achos a gafodd ei ddwyn gan ddwy fenyw. Rwy'n ymwybodol o'r dyfarniad hwnnw ac yn aros am unrhyw apêl a allai ddod.